stanford-oval/wikipedia huggingface dataset:
เดอะซิมส์ (ชุดวิดีโอเกม)
ชุดเกมที่นอกเหนือจากนี้ > เดอะซิมส์ ออนไลน์

บทความหลัก: เดอะซิมส์ ออนไลน์
เมื่อเดือนกุมภาพันธ์ พ.ศ. 2545 ทางแม็กซิสได้จำหน่ายเกม เดอะซิมส์ ออนไลน์ ต่อมาเปลี่ยนชื่อเป็น อีเอ แลนด์, ซึ่งดัดแปลงมาจากเกมเดอะซิมส์ที่ ได้รับความนิยมอย่างสูง ผู้ใช้ต้องเสียค่าสมาชิกรายเดือน เนื่องจากการเล่นแบบออนไลด์ยังมีค่าใช้จ่ายสูงจึงไม่มีผู้เล่นมากนักโครงการ ถูก EA ปรับปรุงในชื่อ EA-Land และเปิดให้บริการในเดือน พฤษภาคม พ.ศ. 2551 ผู้เล่นไม่จำเป็นต้องเสียค่าสมาชิกรายเดือน แต่ผู้เล่นจะต้องจ่ายเงินจริงสำหรับซื้อเงินในเกม (หน่วยเงินเป็นซิโมลีน) และผู้เล่นสามารถเปลี่ยนเงินในเกมเป็นเงินจริงได้ แต่เมื่อถึงวันที่ 1 สิงหาคม พ.ศ. 2551 อีเอแลนด์ จึงปิดเซิร์ฟเวอร์เกมนี้ไป. เป็นผลมาจากยอดผู้เล่นที่น้อยจนเกินไป ไม่ตรงตามเป้าหมายที่ตั้งไว้ จึงไม่ได้รับความนิยม
ชุดเกมที่นอกเหนือจากนี้ > มายซิมส์

มายซิมส์ เป็นหนึ่งในเกมชุด เกมคอนโซล ตัวเกมนี้ผลิตโดย อีเอ จำหน่ายในรูปแบบเครื่องเล่น Wii และ Nintendo DS. โดยตัวละครจะคล้ายๆ Chibi (หรือตัวการ์ตูนญี่ปุ่นตัวเล็กๆ) (จะคล้ายกับเครื่องเล่น Wii ที่ใช้ Mii อวตารเป็นหลัก). เป็นเกมชุดตัวแรกที่แยกจากเดอะซิมส์ วางจำหน่ายเมื่อเดือน กันยายน พ.ศ. 2550. (ในประเทศไทย มายซิมส์จะมีจำหน่ายเฉพาะในรูปแบบ พีซี เท่านั้น)
ชุดเกมที่นอกเหนือจากนี้ > เดอะซิมส์ สตอรี่

เดอะซิมส์ สตอรี่ เป็นเกมในตระกูล "เดอะซิมส์", ถอดแบบมาจากเดอะซิมส์ 2, และสามารถเล่นบน โน้ตบุ๊คได้, เกมนี้ยังมีความต้องการของระบบเหมือนเดอะซิมส์ 2เช่นเดิม, แต่ถ้าคุณเล่นบน เดสก์ท็อป. จะมีเพียงโหมดเดียว แต่ถ้าคุณเล่นบนโนัตบุ๊ค จะมีโหมดหยุดอัตโนมัติ ในเวลาที่คุณปิดฝาจอโน้ตบุ๊ค ตัวเกมจะหยุดชั่วคราว แล้วก็จะกลับมาเป็นเหมือนเดิมอีกครั้งเมื่อเปิดฝาจอโน้ตบุ๊ค ในตอนนี้, ทั้งสามเกมได้จัดจำหน่ายเรียบร้อยแล้ว.
ชุดเกมที่นอกเหนือจากนี้ > ชุดเกมสำหรับคอนโซลและเครื่องเล่นพกพา > ยุค เดอะซิมส์

เดอะซิมส์เป็นเกมแรกที่ลงบนเครื่องคอนโซล ซึ่งใช้ชื่อเดียวกับเกมภาคหลักที่ลงบนเครื่องพีซี
เดอะซิมส์ บัสติน' เอ้าท์ เป็นหนึ่งในเกมชุดคอนโซล เดอะซิมส์ เดอะซิมส์ บัสติน' เอ้าท์ จำหน่ายในรูปแบบ เพลย์สเตชัน 2, เอกซ์บอกซ์, นิทเทนโด เกมคิวบ์, เกมบอย แอดวานซ์ และ เอ็น-เกจ จำหน่ายในช่วงไตรมาสที่สี่ของปี พ.ศ. 2546. ดังนั้นในเกมนี้ ชาวซิมส์สามารถออกจากบ้านแล้วมาพื้นที่ต่างๆในเกมได้อย่างเช่น Shiny Things Lab หรือ Casa Caliente. ตัวเกมจะมีสองโหมดคือ Bust Out Mode คุณจะต้องเล่นตามภารกิจในเกมเพื่อปลดล็อกสิ่งของต่างๆ และโหมด Freeplay นั้น เปิดโอกาสให้คุณเล่นและดูแลชีวิตเหมือนในเกม เดอะซิมส์ ในรูปแบบพีซี. ตัวเกมดังกล่าวไม่ทำในรูปแบบพีซี เพราะตัวเกมส่วนใหญ่มาจากเดอะซิมส์ตัวหลัก ตัวเกมนี้จึงเหมาะสมกับ เดอะซิมส์ บัสติน' เอ้าท์ นอกเสียจาก ความตั้งใจที่จะให้ชาวซิมส์ได้เลื่อนขั้นและทำให้สำเร็จตามเป้าหมายในเกม. ในเพลย์สเตชัน 2 มีระบบออนไลน์ให้เลือกเล่นได้, อย่างไรก็ตามทางอีเอ จะไม่มีการสนับสนุนเกมเดอะซิมส์ บัสติน' เอ้าท์อีกต่อไป
เดอะเอิร์บ  : ซิมส์ อิน เดอะ ซิตี ตัวเกมจะอยู่ในเมือง, น่าจะเป็นเมืองซิมซิตี. ผู้เล่นจะต้องทำให้ตัวเองมีชื่อเสียงและทำให้ตัวเองโดดเด่นให้ได้. ตัวเกมนี้จำหน่ายในรูปแบบของ เพลย์สเตชัน 2, เอกซ์บอกซ์, นินเทนโด ดีเอส, นิทเทนโด เกมคิวบ์ และ เกมบอย แอดวานซ์. อีกทั้งยังให้นักร้องวง The Black Eyed Peas เป็นตัวละคร NPC อีกด้วย.
ชุดเกมที่นอกเหนือจากนี้ > ชุดเกมสำหรับคอนโซลและเครื่องเล่นพกพา > ยุค เดอะซิมส์ 2

เดอะซิมส์ 2, เดอะซิมส์ 2 ตัวโปรดจอมป่วน, และ เดอะซิมส์ 2 โดดเดี่ยวสตอรี่ ทั้งสามเกมได้ปล่อยลงบนเครื่องคอนโซลรูปแบบต่างๆ ไม่ว่าจะเป็น นินเทนโด วี, เพลย์สเตชัน 2, เอกซ์บอกซ์ 360 และ นินเทนโด ดีเอส สำหรับเกม เดอะซิมส์ 2 อพาร์ตเมนต์ เพ็ทส์, เป็นภาคต่อจาก เดอะซิมส์ 2 ตัวโปรดจอมป่วน ซึ่งได้ปล่อยลงบนเครื่อง นินเทนโด ดีเอส เท่านั้น
ชุดเกมที่นอกเหนือจากนี้ > ชุดเกมสำหรับคอนโซลและเครื่องเล่นพกพา > ยุค เดอะซิมส์ 3

บทความหลัก: เดอะซิมส์ 3 และ เดอะซิมส์ 3 เวิลด์ แอดเวนเจอร์ส
เดอะซิมส์ 3 และ เดอะซิมส์ 3 เวิลด์ แอดเวนเจอร์ส ได้เปิดตัวแล้วบนเครื่อง ไอโฟน และ ไอพอดทัช ส่วนเกมเดอะซิมส์ 3 บนเครื่อง นินเทนโด วี, เพลย์สเตชัน 3, เอกซ์บอกซ์ 360 และ นินเทนโด ดีเอส กำลังอยู่ในระหว่างการพัฒนาเกม
ชุดเกมที่นอกเหนือจากนี้ > ชุดเกมสำหรับคอนโซลและเครื่องเล่นพกพา > ยุค เดอะซิมส์ 4

บทความหลัก: เดอะซิมส์ 4
อิเลคโทรนิค อาร์ต ได้ประกาศเปิด เดอะซิมส์ รุ่นที่ 4 อย่างเป็นทางการเมื่อวันที่ 6 พฤษภาคม 2556 ช่วงแรกที่ได้มีการประกาศนั้น มีเพียงแต่ข้อมูลเพียงเล็กน้อย รวมถึงตราสัญลักษณ์ในเกม รูปแบบบางส่วน และตัวอย่างวิดีโอการเล่น โดยเผยแพร่บน YouTube เมื่อวันที่ 20 สิงหาคม 2556
หลังจากนั้นในปี พ.ศ. 2557 ได้มีประกาศเพิ่มเติมเกี่ยวกับเกม โดยประกาศวันจำหน่ายอย่างเป็นทางการในวันที่ 2 กันยายน 2557 ในงาน E3 2014 เดือนตุลาคมหลังได้มีการจำหน่าย เดอะซิมส์ 4 ทีมงานก็ได้มีการประกาศเพิ่มเติมเกี่ยวกับแพทช์ใหม่ที่สามารถอัปเดตได้ฟรีจาก Origin โดยมีส่วนเสริมพิเศษที่ถูกตัดออกไปในภาคนี้ เช่นระบบการตายของซิมส์ สระน้ำ และอาชีพใหม่ ในเดือนธันวาคม ภายในปีเดียวกันก็ได้ประกาศตัวชุดเกมเสริม (Game Pack) ใหม่สำหรับเดอะซิมส์ 4 ในชื่อ เอาต์ดอร์รีทรีต (Outdoor Retreat) สามารถซื้อได้ในแบบดิจิตอลเท่านั้น และได้จำหน่ายในเมื่อวันที่ 13 มกราคม 2558
ในปี พ.ศ. 2558 ได้มีการประกาศภาคเสริมตัวแรกในชื่อ เดอะซิมส์ 4 เก็ตทูเวิร์ค (Get to Work) โดยผู้เล่นที่มีภาคเสริมชุดนี้ จะสามารถพาซิมส์ไปทำงานได้ในที่ทำงานจริง โดยมีอาชีพที่เพิ่มมาใหม่คือ แพทย์, นักสืบ, นักวิทยาศาสตร์ และผู้ประกอบการธุรกิจ ที่สามารถเปิดธุรกิจได้แบบของตนเอง อีกทั้งมีระบบการเจ็บป่วยของซิมส์ที่เพิ่มมาในภาคเสริมนี้อีกด้วย
รางวัลแห่งความสำเร็จ

รางวัลแห่งความสำเร็จที่ เดอะซิมส์ เป็นเกมที่ได้รางวัล Guinness World Records awarding ติดต่อมาถึง 5 สมัย และยังได้รางวัล Guinness World Records: Gamer's Edition 2008 อีกด้วย รวมถึงรางวัล "World's Biggest-Selling Simulation Series"(เกมแนวจำลองชีวิตที่ขายดีที่สุดในโลก) และยังได้รางวัล "Best Selling PC Game of All Time"(เกมคอมพิวเตอร์ที่ขายดีตลอดกาล) สำหรับเดอะซิมส์ 1 ตัวหลัก สามารถขายได้ 16 ล้าน ก๊อปปี้ และก็สามารถขายได้ทั้งหมด (เมื่อรวมเดอะซิมส์และเดอะซิมส์ 2 ทั้งภาคเสริมและตัวหลักแล้ว) 100 ล้านก๊อปปี้
อนาคตของเดอะซิมส์

กว่าระยะเวลา 5 ปี ที่ The Sims 3 ออกมาให้พวกเราได้เล่นกันพร้อมกับ DLC หรือภาคเสริมที่ทยอยออกมาให้เล่นกันเรื่อยๆ แบบซื้อแทบไม่ทัน มาวันนี้ก็ถึงเวลาแล้วที่ The Sims 4 จะคลอดออกมาให้พวกเราได้สนุกไปกับชาวซิมส์ในภาคใหม่ที่ได้รับการปรุงแต่งให้น่าสนใจและดูสมจริงมากยิ่งขึ้นกันบ้าง แต่เชื่อเถอะว่าเดี๋ยวก็มีภาคเสริมตามออกมาขายเป็นขบวนรถไฟเหมือนเดิม!!ในอนาคตคาดว่าจะมีเกม The Sim 5,6,7...ๆลๆ มีไปเรื่อยๆจนกว่าผู้ผลิตจะเลิกทำ
แหล่งข้อมูลอื่น

สถานีย่อยวิดีโอเกม
เว็บไซต์ เดอะซิมส์ อย่างเป็นทางการ เก็บถาวร 2002-06-03 ที่ เวย์แบ็กแมชชีน
The Sims Wiki,  an external wiki
http://www.simsworld.info/?fromuser=plerm51 เก็บถาวร 2016-03-13 ที่ เวย์แบ็กแมชชีน
จากรูปคือเกมทั้งหมดในเกมชุดเดอะซิมส์
กีฬาเยาวชนแห่งชาติ ครั้งที่ 40

| --- | --- |
เมืองเจ้าภาพ: จังหวัดชลบุรี
ทีมเข้าร่วม: 77 จังหวัด
นักกีฬาเข้าร่วม: 15,000 คน (คาดการณ์)
กีฬา: 45 ชนิด
พิธีเปิด: 23 มีนาคม พ.ศ. 2568
พิธีปิด: 3 เมษายน พ.ศ. 2568
ประธานพิธีเปิด: รัฐมนตรีว่าการกระทรวงการท่องเที่ยวและกีฬา (คาดการณ์)
สนามกีฬาหลัก: ชลบุรี สเตเดียม
← ครั้งที่ 39ครั้งที่ 41 →
กีฬาเยาวชนแห่งชาติ ครั้งที่ 40 หรือเป็นที่รู้จักในชื่อ ฉลามเยาวชลเกมส์ เป็นการแข่งขันกีฬาหลากหลายชนิดระดับประเทศของประเทศไทยสำหรับเยาวชนทั่วไป ควบคุมโดยการกีฬาแห่งประเทศไทย ซึ่งจะจัดขึ้น ณ จังหวัดชลบุรี ระหว่างวันที่ 23 มีนาคม - 3 เมษายน พ.ศ. 2568
การคัดเลือก

การกีฬาแห่งประเทศไทยได้กำหนดจัดการแข่งขันคัดเลือกนักกีฬาตัวแทนระดับภาค (5 ภาค) ดังนี้
| ภาค | วันที่ | สถานที่ |
| --- | --- | --- |
| ภาค 1 | 1-11 พ.ย. 2567 | จ.ชลบุรี |
| ภาค 2 | 26 ต.ศ. - 5 พ.ย. 2567 | จ.สระบุรี |
| ภาค 3 | 6–16 พฤศจิกายน 2567 | จ.กาฬสินธู์ |
| ภาค 4 | 11-29 พ.ย. 2567 | จ.ยะลา |
| ภาค 5 | 1 – 10 พฤศจิกายน 2567 | จ.ลำปาง |
การแข่งขัน > ชนิดกีฬา

ในครั้งนี้กีฬาที่แข่งขันทั้งหมด 43 ชนิดกีฬา ประกอบด้วย กีฬาบังคับ จำนวน 2 ชนิดกีฬา กีฬาสากล จำนวน 41 ชนิดกีฬา และกีฬาสาธิต จำนวน 3 ชนิดกีฬา
กรีฑา
ว่ายน้ำ
กอล์ฟ
จักรยาน
ถนน
ดาวฮิลล์
ครอสคันทรี
BMX
ลู่
เทควันโด
เทนนิส
เทเบิลเทนนิส
บาสเกตบอล
บาสเกตบอล
บาสเกตบอล 3x3
แบดมินตัน
ฟันดาบ
ฟุตซอล
ฟุตบอล
มวยไทยสมัครเล่น
มวยปล้ำ
ในร่ม
ชายหาด
มวยสากลสมัครเล่น
ยกน้ำหนัก
ยิงปืน
ยูโด
ยิมนาสติก
รักบี้ฟุตบอล
เรือพาย
วอลเลย์บอล
ในร่ม
ชายหาด
เอ็กซ์ตรีม
ฮอกกี้
ในร่ม
กลางแจ้ง
แฮนด์บอล
ในร่ม
กลางแจ้ง
ลีลาศ
กาบัดดี้
คาราเต้
ตะกร้อ
เซปักตะกร้อ
ชายหาด
ลอดห่วง
ปันจักสีลัต
หมากล้อม
บิลเลียด
สนุกเกอร์
เปตอง
ยูยิตสุ
วู้ดบอล
อีสปอร์ต
เทคบอล
เจ็ตสกี
สเกต
สเกตลีลา
สเกตความเร็ว
โรลเลอร์สกี
โมโตครอส
บริดจ์
ซอฟท์เทนนิส
เพาะกาย
มวยไทยสมัครเล่น
ไตรกีฬา
หมากรุกสากล
คิกบ็อกซิ่ง
แหล่งข้อมูลอื่น

| ก่อนหน้า |  | กีฬาเยาวชนแห่งชาติ ครั้งที่ 40 |  | ถัดไป |
| --- | --- | --- | --- | --- |
| กีฬาเยาวชนแห่งชาติ ครั้งที่ 39 จังหวัดราชบุรี |  | การแข่งขันกีฬาเยาวชนแห่งชาติ  (23 มีนาคม - 3 เมษายน พ.ศ. 2568) |  | กีฬาเยาวชนแห่งชาติ ครั้งที่ 41 จังหวัดสุราษฎร์ธานี |
| ด ค กกีฬาเยาวชนแห่งชาติ |
| --- | --- |
การแข่งขัน:  2528 นครราชสีมา   2529 นครศรีธรรมราช   2530 สุรินทร์   2531 เชียงราย   2532 ราชบุรี   2533 ภูเก็ต   2534 ตรัง   2535 ศรีสะเกษ   2536 จันทบุรี   2537 พิษณุโลก   2538 สงขลา   2539 กำแพงเพชร   2540 สุราษฎร์ธานี   2541 อุดรธานี   2542 ยะลา   2543 สุรินทร์   2544 แพร่   2545 พังงา   2546 เพชรบุรี   2547 สุโขทัย   2548 ชัยภูมิ   2549 ลำปาง   2550 สุราษฎร์ธานี   2551 อุบลราชธานี   2552 กาญจนบุรี   2553 เพชรบูรณ์   2554 อุตรดิตถ์   2555 ภูเก็ต   2556 มหาสารคาม   2557 ศรีสะเกษ   2558 จันทบุรี   2559 สุพรรณบุรี   2560 ชุมพร – ระนอง   2561 น่าน   2562 บุรีรัมย์   2563 ตราด   2565 พัทลุง   2566 นครสวรรค์   2567 ราชบุรี   2568 ชลบุรี   2569 สุราษฎร์ธานี
ดำรงศักดิ์ กิตติประภัสร์

| พลตำรวจเอกดำรงศักดิ์ กิตติประภัสร์ม> ป.ช., ม.ว.ม., ร.จ.ม. |
| --- | --- |

สมาชิกวุฒิสภา
สมาชิกโดยตำแหน่ง 22 ตุลาคม พ.ศ. 2565 – 30 กันยายน พ.ศ. 2566 (11 เดือน 8 วัน)
ก่อนหน้า: พลตำรวจเอก สุวัฒน์ แจ้งยอดสุข
ถัดไป: พลตำรวจเอก ต่อศักดิ์ สุขวิมล
ผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2565 – 30 กันยายน พ.ศ. 2566 (11 เดือน 29 วัน)
ก่อนหน้า: พลตำรวจเอก สุวัฒน์ แจ้งยอดสุข
ถัดไป: พลตำรวจเอก ต่อศักดิ์ สุขวิมล
รองผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2563 – 30 กันยายน พ.ศ. 2565 (11 เดือน 29 วัน)
 
ข้อมูลส่วนบุคคล
เกิด: 3 กันยายน พ.ศ. 2506 (61 ปี) อำเภอเด่นชัย จังหวัดแพร่ ประเทศไทย
ศิษย์เก่า: โรงเรียนบดินทรเดชา (สิงห์ สิงหเสนี) โรงเรียนเตรียมทหาร โรงเรียนนายร้อยตำรวจ
ยศที่ได้รับการแต่งตั้ง
ประจำการ: พ.ศ. 2528–2566
ยศ:  พลตำรวจเอก

พลตำรวจเอก ดำรงศักดิ์ กิตติประภัสร์ (เกิด 3 กันยายน พ.ศ. 2506) ชื่อเล่น เด่น เป็นนายตำรวจชาวไทย อดีตผู้บัญชาการตำรวจแห่งชาติสมาชิกวุฒิสภาไทย ชุดที่ 12 อดีตผู้ช่วยผู้บัญชาการตำรวจแห่งชาติ
ประวัติ

ดำรงศักดิ์ เกิดเมื่อวันที่ 3 กันยายน พ.ศ. 2506 ที่ตำบลแม่จั๊วะ อำเภอเด่นชัย จังหวัดแพร่ เป็นบุตรนายสวัสดิ์ และนางบัวลอย กิตติประภัสร์ จบการศึกษาระดับชั้นมัธยมศึกษาจาก โรงเรียนบดินทรเดชา (สิงห์ สิงหเสนี) รุ่นที่ 9 โรงเรียนเตรียมทหาร รุ่นที่ 22 ปริญญาตรี รัฐประศาสนศาสตร์ โรงเรียนนายร้อยตำรวจ รุ่นที่ 38 ปริญญาโท รัฐประศาสนศาสตร์จาก City University สหรัฐอเมริกา สำเร็จหลักสูตร Pacific Training Initiative (PTI) ของ F.B.I, หลักสูตร การควบคุมฝูงชน ของ Tacoma Police Department สหรัฐอเมริกา
รับราชการ

ดำรงศักดิ์เริ่มต้นรับราชการในตำแหน่ง รองสารวัตรสืบสวนสอบสวน สถานีตำรวจนครบาลพลับพลาไชย 2 เมื่อปี พ.ศ. 2528 จากนั้นจึงได้เจริญก้าวหน้าในหน้าที่ตามลำดับจนได้เป็น ผู้ช่วยผู้บัญชาการตำรวจแห่งชาติ และ รองผู้บัญชาการตำรวจแห่งชาติ เมื่อปี พ.ศ. 2563 พร้อมกับรับพระราชทานยศ พลตำรวจเอก กระทั่งวันจันทร์ที่ 29 สิงหาคม พ.ศ. 2565 ในการประชุมคณะกรรมการนโยบายตำรวจแห่งชาติ หรือ ก.ต.ช. ซึ่งมี พลเอก ประวิตร วงษ์สุวรรณ รองนายกรัฐมนตรี รักษาการนายกรัฐมนตรี เป็นประธานในที่ประชุม ที่ประชุมมีมติเลือก พลตำรวจเอก ดำรงศักดิ์ ให้ดำรงตำแหน่งผู้บัญชาการตำรวจแห่งชาติ คนที่ 13 สืบต่อจาก พลตำรวจเอก สุวัฒน์ แจ้งยอดสุข ที่จะเกษียณอายุราชการในวันศุกร์ที่ 30 กันยายน พ.ศ. 2565
ต่อมาในวันพุธที่ 7 กันยายน พ.ศ. 2565 จึงได้มีพระบรมราชโองการโปรดเกล้า ฯ แต่งตั้ง พลตำรวจเอกดำรงศักดิ์ ให้ดำรงตำแหน่ง ผู้บัญชาการตำรวจแห่งชาติ
ในวันที่ 27 พฤษภาคม พ.ศ. 2566 ได้รับแต่งตั้งเป็นประธานอนุกรรมการขับเคลื่อนการป้องกันปราบปรามอาชญากรรมทางเทคโนโลยี
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เหรียญจักรมาลา (ร.จ.ม.)
สำนักพิมพ์บรรลือสาส์น

| --- | --- |

ประเภท: บริษัทจำกัด
อุตสาหกรรม: สื่อสิ่งพิมพ์
ก่อตั้ง: พ.ศ. 2498
สำนักงานใหญ่: 955 ซอยสุทธิพร ถนนประชาสงเคราะห์ แขวงดินแดง เขตดินแดง กทม.
บุคลากรหลัก: บันลือ อุตสาหจิต วิธิต อุตสาหจิต
ผลิตภัณฑ์: สื่อสิ่งพิมพ์
เจ้าของ: บันลือ อุตสาหจิต
บริษัทในเครือ: บันลือ พับลิเคชั่นส์ บรรลือสาส์น บันลือบุ๊คส์ วิธิตา แอนิเมชั่น มาโชบิส
เว็บไซต์: http://www.banluegroup.com/ http://www.vithita.com/
สำนักพิมพ์บรรลือสาส์น เป็นสำนักพิมพ์ที่มีบทบาทในด้านการ์ตูนไทย จากการจัดพิมพ์นิยายชุดและหนังสือการ์ตูนยอดนิยมหลายชุดทั้งในอดีตและปัจจุบัน เช่น หัสนิยายชุด พล นิกร กิมหงวน ขายหัวเราะ มหาสนุก ปังปอนด์ หนูหิ่นอินเตอร์ เป็นต้น และเป็นผู้บุกเบิกการทำภาพยนตร์แอนิเมชั่น 3 มิติ เป็นรายแรกของประเทศไทย
ประวัติ

สำนักพิมพ์บรรลือสาส์นก่อตั้งโดยบันลือ อุตสาหจิต เมื่อปี พ.ศ. 2498 ที่ถนนนครสวรรค์ ใกล้สะพานผ่านฟ้าลีลาศ จังหวัดพระนคร ในระยะแรกสำนักพิมพ์ได้จัดพิมพ์และจัดจำหน่ายนวนิยายของทมยันตี,แก้วเก้า หนังสือเพลงลูกทุ่งและเพลงลูกกรุง และหนังสือการ์ตูนชุดต่างๆ เช่น สิงห์เชิ้ตดำ, หนูป้อม - ลุงเป๋อ, หนูจ๋า, เบบี้, หัสนิยายชุด พล นิกร กิมหงวน และอื่นๆ  โดยทางสำนักพิมพ์ได้ทาบทามให้ เสถียร หาญคุณตุละ เจ้าของนามปากกา "จิงโจ้" มาเป็นนักเขียนภาพประกอบและนักเขียนการ์ตูนรายแรกของสำนักพิมพ์ หลังจากนั้นจึงมีนักเขีบนคนอื่นๆ ได้แก่ เศก ดุสิต, จำนูญ เล็กสมทิศ (จุ๋มจิ๋ม), วัฒนา เพชรสุวรรณ (วัฒนา, อาวัฒน์, ตาโต) เข้ามาร่วมงานด้วยกัน  ส่วนด้านการตลาดนั้น บันลือ อุตสาหจิตได้ลงทุนเป็นผู้บุกเบิกการตลาดด้วยตัวเอง เดินทางสำรวจและเยี่ยมเยียนลูกค้าตามจังหวัดต่างๆ ทำให้สำนักพิมพ์จึงประสบความสำเร็จ ทั้งด้านคุณภาพการจัดทำและการจัดจำหน่ายในระยะเวลาไม่นานนัก
ในปี พ.ศ. 2516 วิธิต อุตสาหจิต บุตรชายคนโตของบันลือ (ขณะนั้นอายุได้ 18 ปี) ในฐานะบรรณาธิการ ได้ให้กำเนิดนิตยสารการ์ตูนชื่อ "ขายหัวเราะ" ซึ่งเป็นหนังสือการ์ตูนตลกรูปแบบการ์ตูนแก๊กแบบ 3 ช่องจบ โดยรวบรวมผลงานจากนักเขียนการ์ตูนหลายคนไว้ในเล่มเดียว นิตยสารดังกล่าวได้รับความนิยมจากผู้อ่านเป็นอย่างยิ่ง ทำให้ในปี พ.ศ. 2518 วิธิตจึงได้ออกนิตยสารการ์ตูนอีกเล่มหนึ่งชื่อ "มหาสนุก" ซึ่งมีรูปแบบเนื้อหาที่คล้ายกันกับขายหัวเราะ แต่ได้มีการเพิ่มการ์ตูนเรื่องสั้นไว้ในนิตยสารฉบับนี้ด้วย  นิตยสารทั้งสองเล่มได้กลายเป็นแหล่งสร้างสรรค์นักเขียนการ์ตูนรุ่นใหม่ เช่น นิพนธ์ เสงี่ยมศักดิ์ (นิค), ภักดี แสนทวีสุข (ต่าย), ผดุง ไกรศรี (เอ๊าะ) ฯลฯ และการ์ตูนยอดนิยมชุดต่างๆ เช่น ปังปอนด์, สาวดอกไม้กะนายกล้วยไข่, หนูหิ่นอินเตอร์ ที่ตีพิมพ์จัดจำหน่ายต่อมาอีกนานหลายปี
ในช่วงปี พ.ศ.2545 ทางบรรลือสาสน์ได้เปิดแผนก Vithita Animation และได้ริเริ่มนำผลงานการ์ตูนยอดนิยมในนิตยสารมหาสนุก เช่น ปังปอนด์ มาสร้างในแบบการ์ตูนอนิเมชั่น 3 มิติเป็นจุดเริ่มต้นของการต่อยอดสร้างความนิยมด้วยการนำผลงานในเครือของตนสู่สื่อในรูปแบบอื่นๆในอีกหลายปีต่อมา
ช่วงปี 2554 ทางบันลือกรุ๊ป ได้ลงทุนงบกว่า 10 ล้านบาทสำหรับการจัดทำขายหัวเราะในรูปแบบอีแม็กกาซีน โดยเวอร์ชันทดลองแรกเริ่ม มียอดดาวน์โหลดกว่า 2 หมื่นครั้ง ภายในช่วงระยะเวลา 4 วัน
ในปี พ.ศ. 2564 เพราะปัญหาเศรษฐกิจทางบรรลือสาสน์ได้ยกเลิกการวางจำหน่ายนิตยสารรายประจำในเครือทั้งหมดไปอย่างเงียบๆและปรับรูปแบบไปเป็น E-book ให้ดาวน์โหลด และ หนังสือแบบเฉพาะกิจให้พรีออเดอร์ตามแพล็ตฟอรม์ออนไลน์ต่างๆแทน
ปี 2566 บรรลือสาสน์ได้ทำการ Reprint นิตยสารการ์ตูนฉบับ ปฐมฤกษ์ ในเครือ เช่น ขายหัวเราะเล่มใหญ่ ฉบับที่ 1 ,ขายหัวเราะฉบับกระเป๋า เล่ม1 ,นิตยสาร มหาสนุก เล่ม 1,สาวดอกไม้กะนายกล้วยไข่,ไอ้ตัวเล็ก,หนูหิ่นอินเตอร์ ฉบับแรก มาขายรวมกันในชื่อชุด เล่ม1 ฮ่าสิบปีRemastered Collection วางจำหน่ายในงานสัปดาห์หนังสือและ ช่องทางออนไลน์ ในจำนวนจำกัด 555ชุด
ปัจจุบันสำนักพิมพ์บรรลือสาส์นใช้ชื่อว่า "บริษัท บันลือ พับลิเคชั่นส์ จำกัด" ในเครือบรรลือกรุ๊ป มีที่ตั้งปัจจุบันอยู่ที่ 955 ซอยสุทธิพร ถนนประชาสงเคราะห์ แขวงดินแดง เขตดินแดง กรุงเทพมหานคร
บริษัทในเครือบันลือกรุ๊ป

บริษัท บันลือ พับลิเคชันส์ จำกัด (มหาชน) - ผลิตผลงานต่างๆ ออกสู่ตลาดหนังสือทั้งในประเทศและต่างประเทศ
บริษัท บรรลือสาส์น จำกัด - ตั้งเมื่อ พ.ศ. 2533 ดูแลการจัดจำหน่ายหนังสือแก่ลูกค้าทั่วประเทศ
บริษัท บันลือบุ๊คส์ จำกัด - ผู้แทนจำหน่ายหนังสือในเครือบันลือกรุ๊ป
บริษัท วิธิตา จำกัด - ตั้งเมื่อ พ.ศ. 2544 เป็นบริษัทผลิตงานแอนิเมชั่น ภาพยนตร์ดิจิตอล และโมบายล์คอนเทนต์
บริษัท มาโชบิส จำกัด - ตั้งเมื่อ พ.ศ. 2544 ดูแลด้านธุรกิจลิขสิทธิ์ และบริหารงานทางด้านการตลาดทั้งหมดของบริษัทในเครือ
นักเขียนการ์ตูนในสังกัด

| --- | --- |
 วัฒนา (วัฒนา เพ็ชรสุวรรณ, นามปากกาอื่น: ตาโต) (เสียชีวิต)  จุ๋มจิ๋ม (จำนูญ เล็กสมทิศ)  ต่าย (ภักดี แสนทวีสุข)  นิค (นิพนธ์ เสงี่ยมศักดิ์)  ต้อมป๊าด (สุพล เมนาคม) (เสียชีวิต)  เฟน (อารีเฟน ฮะซานี)  หมูนินจา  (สุชาติ พรหมรุ่งโรจน์) (เสียชีวิต)  ปุ๋ย (ศุภมิตร จันทร์แจ่ม)  ขวด (ณรงค์ จรุงธรรมโชติ)  เอ๊าะ (ผดุง ไกรศรี)  โย่ง (อัครเดช มณีพันธุ์)  ก๊อก (พิชิต สรรพพันธ์)  น็อต (พรพล สำหรับสุข) (เสียชีวิต)  ดั๊มพ์ (พนัส คุ้มคำมี)  ป้อม (ศุภชัย ลัทธิรมย์) (เสียชีวิต):  โดด (สมพงษ์ สุวรรณดี) (เสียชีวิต)  เอ๊ะ (ภูวดล ปุณยประยูร)  จ๊ะโอ๋ (นิวัฒน์ ทองสุข)  ไก่ (ธรรมรัตน์ รมย์นุกูล)  เด่น (จักรพงศ์ กว้างขวาง)  วุ่น (พิรุณ บุญประเสริฐ)  ก้าง (พรพิทักษ์ ประเสริฐ)  วิรัตน์ (วิรัตน์ ยืนยงพัฒนากิจ)  มังกร (มังกร สรพล)  ยุง (จีรพงษ์ ศรนคร)  น้อยหน่า (สุริยา อุทัยรัศมี)  เดอะดวง (วีระชัย ดวงพลา)  ต้น (จักรพันธ์ ห้วยเพชร)  บอย (นามปากกาอื่น : ไอ้บอย)  ม่อน (กิตติศักดิ์ เจสัดเจีย)
หนังสือการ์ตูน > หนังสือรายสัปดาห์

ขายหัวเราะ
มหาสนุก
หนังสือการ์ตูน > หนังสือรายเดือน

เบบี้
หนูจ๋า
หนูหิ่นอินเตอร์
ไอ้ตัวเล็ก
สาวดอกไม้กะนายกล้วยไข่
หนังสือการ์ตูน > หนังสือ 4 สี

หนูหิ่น in the city
รามาวตาร
สามก๊ก มหาสนุก
ปังปอนด์ The comics
ซน แสบ ใส แต่ใจเดียวกัน
ศึกมหาภารตะ
สมุดภาพ

การจัดเปิดบูธของสำนักพิมพ์บรรลือสาส์น
ดูเพิ่ม

วิธิต อุตสาหจิต
ขายหัวเราะ
แหล่งข้อมูลอื่น

เว็บไซต์เครือบันลือกรุ๊ป
บริษัท วิธิตา จำกัด
กลุ่ม ‘บันลือกรุ๊ป’ ผู้สร้าง ‘ความสุข’ จากโลกการ์ตูนฝีมือคนไทย (นิตยสาร all magazine) เก็บถาวร 2009-03-24 ที่ เวย์แบ็กแมชชีน
ราชตฤณมัยสมาคมแห่งประเทศไทย ในพระบรมราชูปถัมภ์

บทความนี้เกี่ยวกับองค์กรที่จัดการแข่งม้า สำหรับอดีตสนามม้าที่องค์กรนี้เป็นเจ้าของ ดูที่ สนามม้านางเลิ้ง
| --- | --- |

ก่อตั้ง: 18 ธันวาคม พ.ศ. 2459 (108 ปีก่อน) (2459-12-18)
ผู้ก่อตั้ง: พระยาประดิพัทธภูบาล พระยาอรรถการประสิทธิ์
ก่อตั้งที่: สนามม้านางเลิ้ง
ประเภท: สมาคม
สํานักงานใหญ่: 431 ถนนสุโขทัย แขวงสวนจิตรลดา เขตดุสิต
ที่ตั้ง: กรุงเทพมหานคร, ประเทศไทย
บริการ: การแข่งม้า
ภาษาทางการ : ภาษาไทย
ประธานกรรมการอำนวยการ: พลเอก จำลอง บุญกระพือ
ราชตฤณมัยสมาคมแห่งประเทศไทย ในพระบรมราชูปถัมภ์ (อังกฤษ: Royal Turf Club of Thailand under the Royal Patronage) เป็นนิติบุคคลประเภทสมาคม ซึ่งพระบาทสมเด็จพระมงกุฎเกล้าเจ้าอยู่หัวทรงรับไว้ในพระบรมราชูปถัมภ์ ดำเนินการจัดการแข่งม้าขึ้นในสนามม้านางเลิ้ง ก่อตั้งขึ้นพร้อมกับการเปิดสนามม้านางเลิ้งเมื่อวันที่ 18 ธันวาคม พ.ศ. 2459
ประวัติ

บทความหลัก: สนามม้านางเลิ้ง § ประวัติ
บทบาทหน้าที่

ราชตฤณมัยสมาคมแห่งประเทศไทย ในพระบรมราชูปถัมภ์ ทำหน้าที่ในการดำเนินกิจการแข่งม้า จัดทำทะเบียนประวัติม้า เจ้าของและผู้ที่เกี่ยวข้อง และจัดการแข่งขันในสนามม้านางเลิ้งขึ้นในวันอาทิตย์เว้นอาทิตย์ สลับกันกับราชกรีฑาสโมสร
โครงการในอนาคต

ดูเพิ่ม: ดินแดนสรวงสวรรค์แห่งพระราชา
เมื่อวันที่ 24 สิงหาคม พ.ศ. 2567 ในการประชุมใหญ่สามัญประจำปี ราชตฤณมัยสมาคมแห่งประเทศไทย ในพระบรมราชูปถัมภ์ ได้เปิดตัวโครงการพัฒนาพื้นที่เชิงพาณิชยกรรมแบบผสมแห่งใหม่ ในชื่อ "ดินแดนสรวงสวรรค์แห่งพระราชา" (The Royal Siam Haven) มีลักษณะโดยรวมเป็นศูนย์ความบันเทิง (Entertainment Complex) โดยโครงการประกอบด้วย สนามม้าแห่งใหม่ สำหรับจัดการแข่งขันระดับสากล, โรงแรม 6 ดาว, สนามกอล์ฟ, ยอร์ชคลับ, ภัตตาคาร, โรงละคร, โรงพยาบาล, การท่องเที่ยวเชิงสุขภาพ, ศูนย์การเรียนรู้, พื้นที่ทำกิจกรรมกีฬา และความบันเทิงอื่น ๆ โดยราชตฤณมัยสมาคมฯ ได้ลงนามบันทึกความเข้าใจกับเอกชน คือ บริษัท รอแยล สปอร์ต คอมเพลกซ์ จำกัด เพื่อร่วมพัฒนาโครงการ และใช้เงินลงทุนจำนวนมากกว่า 200,000 ล้านบาท ทำให้เป็นโครงการพัฒนาอสังหาริมทรัพย์ที่มีมูลค่าการลงทุนมากที่สุดในประเทศไทย แทนสถิติเดิมของ เดอะ ฟอเรสเทียส์ ในทันที โดยวางแผนก่อสร้างบนที่ดินเขตหนองจอก จำนวนประมาณ 1,000 ไร่, พื้นที่เขตลาดกระบัง จำนวนประมาณ 2,000 ไร่ และพื้นที่ที่เจ้าของโครงการสนใจมากที่สุด คือ พื้นที่ที่ตั้งของชุมชนแออัดคลองเตย และท่าเรือกรุงเทพในปัจจุบัน บนที่ดินของกรมศุลกากร และการท่าเรือแห่งประเทศไทย รวมทั้งหมดประมาณ 2,353 ไร่ริมแม่น้ำเจ้าพระยาในพื้นที่แขวงคลองเตย, แขวงพระโขนง เขตคลองเตย และแขวงพระโขนงใต้ เขตพระโขนง กรุงเทพมหานคร
อย่างไรก็ตาม เมื่อวันที่ 19 กันยายน พ.ศ. 2567 ในปีเดียวกัน รอยัล สปอร์ต คอมเพล็กซ์ ได้ระบุว่ามีการเปลี่ยนแปลงพื้นที่ของโครงการ โดยย้ายไปสร้างบนพื้นที่ 3,000 ไร่ ในพื้นที่เขตหนองจอก กรุงเทพมหานครก่อน เนื่องจากเห็นว่าพื้นที่บริเวณชุมชนแออัดคลองเตยและท่าเรือกรุงเทพอาจใช้เวลานานกว่าคาดการณ์เดิม และต่อมามีการเปิดเผยอีกว่า จะดำเนินการสร้างอาคารสูง 165 ชั้น ซึ่งหากสร้างได้สำเร็จ จะทำให้เป็นตึกที่สูงที่สุดในโลกแทนที่บุรจญ์เคาะลีฟะฮ์ในดูไบ สหรัฐอาหรับเอมิเรตส์ในทันที อย่างไรก็ตาม มีการเปิดเผยในเวลาต่อมาว่าโครงการจะไม่เน้นการสร้างอาคารสูงเพื่อเป็นภูมิสัญลักษณ์ แต่จะเน้นการสร้างในแนวราบ โดยเบื้องต้นคาดว่าจะสร้างตึกสูงไม่เกิน 7 ชั้น เนื่องจากมีพื้นที่ส่วนที่อยู่อาศัยที่กว้างขวาง เน้นการอนุรักษ์สิ่งแวดล้อม และเป็นสมาร์ตซิตี นอกจากนี้ยังมีแผนก่อสร้างศูนย์กีฬาและความบันเทิงในพื้นที่อื่น ๆ อีก 5 แห่ง คือ จังหวัดภูเก็ต จังหวัดกาญจนบุรี จังหวัดเชียงราย อุทยานแห่งชาติเขาใหญ่ และในเขตพัฒนาพิเศษภาคตะวันออก
ดูเพิ่ม

สนามม้านางเลิ้ง
ราชกรีฑาสโมสร
แหล่งข้อมูลอื่น

เว็บไซต์ทางการ เก็บถาวร 2012-12-04 ที่ เวย์แบ็กแมชชีน
สมชาย ทรัพย์เพิ่ม

| ข้อมูลส่วนตัว |
| --- | --- | --- | --- |
ชื่อเต็ม:  สมชาย ทรัพย์เพิ่ม
วันเกิด:  8 มีนาคม พ.ศ. 2505 (63 ปี)
สถานที่เกิด:  ชลบุรี
ส่วนสูง:  1.65
ตำแหน่ง:  กองกลาง
สโมสรอาชีพ*
| ปี |  ทีม |  ลงเล่น |  (ประตู) |
| 2523–2531 |  ธนาคารกรุงไทย |  153 |  (47) |
| 2532–2533 |  คอสโม่ ออยล์ (ญี่ปุ่น) |  15 |  (2) |
| 2534–2538 |  องค์การโทรศัพท์ |  70 |  (19) |
ทีมชาติ
| 2523–2533 |  ไทย |  66 |  (20) |
จัดการทีม
2539–2543:  ทีโอที (ผู้ช่วย)
2544–2553:  แบงค็อก ยูไนเต็ด
2554–2559:  ทีโอที
2560:  การท่าเรือ
2561:  ซุปเปอร์พาวเวอร์ สมุทรปราการ
2562:  เกาะขวาง
2565–2566:  จันทบุรี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สมชาย ทรัพย์เพิ่ม อดีตนักฟุตบอลทีมชาติไทย สมชายเคยเล่นทั้งทีมชาติชุดใหญ่และเยาวชน มีชื่อเสียงอย่างมากจากการเล่นฟุตบอลอาชีพ ณ ประเทศญี่ปุ่น เป็นเวลา 2 ปี (พ.ศ. 2532 - 2533) ให้กับทีมคอสโม่ ออยล์ โดยมีฉายาที่สื่อมวลชนตั้งให้ว่า "มาราโดน่าเมืองไทย" หลังจากแขวนสตั๊ดทำหน้าที่เป็นผู้ช่วยโค้ชของทีมสโมสรฟุตบอลองค์การโทรศัพท์ 4 ปี
ในนัดสุดท้ายของไทยพรีเมียร์ลีก 2556 วันที่ 3 พฤศจิกายน พ.ศ. 2556 สมชาย ที่เป็นโค้ชของสโมสรทีโอที เอสซี สร้างความฮือฮาด้วยการเปลี่ยนตัวเองลงสนาม แทน ภูดิท เนียมคง ในนาทีที่ 78 ในเกมส์ที่ไปเยือนสโมสรบุรีรัมย์ ยูไนเต็ด ที่นิวไอโมบายสเตเดี้ยม โดยจบเกมส์ บุรีรัมย์ ชนะ ทีโอที 2-1 ทำให้ได้รับการบันทึกว่าเป็นผู้เล่นที่อายุมากที่สุดที่ได้ลงสนามในไทยพรีเมียร์ลีก ที่ 51 ปี 7 เดือน 25 วัน มีบุตร1คน ชื่อ ปัณณ์ ทรัพย์เพิ่ม
เกียรติประวัติ > ผลงานในฐานะนักเตะ

สโมสรกีฬาราชประชา
เยาวชนชิงแชมป์ประเทศไทย ปี 2524 :ชนะเลิศ
ธนาคารกรุงไทย
ควีนส์คัพ ปี 2530 :รองชนะเลิศ
ฟุตบอลถ้วย ก. ปี 2531 :ชนะเลิศ
องค์การโทรศัพท์
ฟุตบอลชิงแชมป์สโมสรแห่งเอเชีย (CUP WINNER CUP) ปี 2538 :อันดับ 3
ทีมชาติไทย
ฟุตบอลนักเรียนชิงแชมป์แห่งเอเชีย ปี 2523 :ชนะเลิศ (ทีมนักเรียนไทย)
ฟุตบอลนักเรียนชิงแชมป์แห่งเอเชีย ปี 2525 :รองชนะเลิศ (ทีมนักเรียนไทย)
คิงส์คัพ  :ชนะเลิศ
เกียรติประวัติ > ผลงานในฐานะผู้ฝึกสอน

สโมสรมหาวิทยาลัยกรุงเทพ
กีฬามหาวิทยาลัยแห่งประเทศไทย ครั้งที่ 29 ประจำปี 2544 : แชมป์
THAILAND UNIVERSITY LEAGUE ครั้งที่ 5 ประจำปี 2544 - 2545 : แชมป์
U - LEAGUE : แชมป์
SUPER U – LEAGUE แชมป์
ดิวิชั่น 1 ฤดูกาล 2545-2546 : แชมป์
ไทยแลนด์พรีเมียร์ลีก ฤดูกาล 2006 : แชมป์
เกียรติประวัติ > รางวัลเกียรติยศส่วนตัว

นักฟุตบอล
ได้รับรางวัล "ควีนสสตาร์" ของการแข่งขันฟุตบอลชิงถ้วยพระราชทาน ควีนสคัพ ประจำปี 2530
ได้รับรางวัลนักเตะยอดเยี่ยมรองเท้าเงินในการแข่งขันฟุตบอลชิงถ้วยพระราชทาน ประเภท ก. ประจำปี 2531
ผู้ฝึกสอน
ได้รับรางวัลผู้ฝึกสอนยอดเยี่ยมของการแข่งขันฟุตบอลไทยแลนด์พรีเมียร์ลีก 2006